देश के सबसे स्वच्छ शहर की सीमा पर स्थित सरकारी स्कूलों में छात्र छात्राओं के लिए स्तरीय शौचालय नहीं होने की जानकारी मिली तो इसके लिए योजना बनाई और काम शुरू करवाया जो अगले माह के अंत तक पूरा हो जाएगा। जिसमें सभी स्कूलों में बालक-बालिकाओं के लिए अलग शौचालय बनाए जा रहे है। छात्रों के लिए कुछ करने के बाद प्रबंधन ने चिकित्सा के क्षेत्र में कुछ करने की ठानी और जिला अस्पताल और अन्य अस्पतालों में सिविल वर्क और मेटरनिटी एम्बुलेंस खरीदने के लिए 6 करोड रूपए का प्रपोजल बना कर मुख्यालय भेजा। इसके लिए प्रबंधन को 1 करोड़ 45 लाख रूपए की राशि स्वीकृत हुई।